**Korisni savjeti**

Izvor:

Miholić, D. (2012): Studenti s tjelesnim invaliditetom, u: Kiš-Glavaš, L. (ur.), Studenti s invaliditetom, Opće smjernice, str. 226 – 227, Sveučilište u Zagrebu, Zagreb.

**KAKO PRUŽITI POMOĆ OSOBI S EPILEPTIČNIM NAPADOM**

* Ostanite uz osobu.
* Ne sputavajte pokrete osobe koja ima napad.
* Zaštitite osobu od ozljeđivanja – uklonite sve tvrde predmete s okolnog područja. Stavite joj nešto mekano pod glavu. Otkopčajte na osobi svu tijesnu odjeću.
* Oprezno je okrenite na stranu što je prije moguće kako biste joj olakšali disanje.
* Ne stavljajte joj ništa nasilu u usta.
* Uspostavite komunikaciju kako biste znali je li se osoba osvijestila.
* Ohrabrite osobu.
* Nemojte osobi davati vodu, tablete ili hranu dok se potpuno ne pribere.
* Nakon konvulzivnog napada osobu treba staviti da leži na lijevoj strani. Ne zaboravite da postoji manja vjerojatnost da će nakon konvulzija doći do povraćanja prije nego što se osoba potpuno pribere. Zbog toga bi joj glava trebala biti okrenuta na stranu, tako da se povraćeni sadržaj može iscijediti iz usta, a da se pritom ne udahne u pluća. Ostanite uz osobu dok se potpuno ne oporavi.
* Hitnu medicinsku pomoć potrebno je pozvati ukoliko napad traje duže od 10 minuta, ako se zaustavi disanje i ako se pojavi serija napada u kratkom vremenu te ako između napada nema povratka svijesti.